Ehdotus NEUVOSTON PÄÄTÖS Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin aiheutuvien tiettyjen välittömien rahoitusvaikutusten määrittämisestä /* COM/2014/0595 final - 2014/0277 (NLE) */





PERUSTELUT 1. EHDOTUKSEN TAUSTA Euroopan unionista tehtyyn sopimukseen (SEU-sopimus), Euroopan unionin toiminnasta tehtyyn sopimukseen (SEUT-sopimus) ja Euroopan atomienergiayhteisön perustamissopimukseen liitetyn siirtymämääräyksistä tehdyn pöytäkirjan (N:o 36) 9 artiklassa vahvistetaan, että ennen Lissabonin sopimuksen voimaantuloa hyväksyttyjen SEU-sopimukseen perustuvien säädösten oikeusvaikutukset säilyvät niin kauan kuin näitä säädöksiä ei kumota, julisteta mitättömiksi tai muuteta. Pöytäkirjan (N:o 36) 10 artiklan 1 kohdan mukaan sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa, toimielinten toimivalta on siirtymätoimenpiteenä mainitun sopimuksen voimaantulopäivänä 1. joulukuuta 2009 seuraava: SEUT-sopimuksen 258 artiklan mukaista komission toimivaltaa ei sovelleta, ja SEU-sopimuksen, sellaisena kuin se oli voimassa ennen Lissabonin sopimuksen voimaantuloa, VI osaston mukainen Euroopan unionin tuomioistuimen toimivalta säilyy ennallaan, myös silloin, kun se on hyväksytty mainitun SEU-sopimuksen 35 artiklan 2 kohdan nojalla. Pöytäkirjan (N:o 36) 10 artiklan 3 kohdan mukaan 10 artiklan 1 kohdassa mainitun siirtymätoimenpiteen noudattaminen lakkaa viiden vuoden kuluttua Lissabonin sopimuksen voimaantulosta eli 1. joulukuuta 2014. Pöytäkirjan (N:o 36) 10 artiklan 4 kohdan ensimmäisen alakohdan mukaan Yhdistynyt kuningaskunta voi viimeistään kuusi kuukautta ennen 10 artiklan 3 kohdassa mainitun siirtymäkauden päättymistä ilmoittaa neuvostolle, ettei se 10 artiklan 1 kohdassa tarkoitettujen säädösten osalta hyväksy 10 artiklan 1 kohdassa tarkoitettujen toimielinten toimivaltaa sellaisena kuin siitä määrätään perussopimuksissa. Jos Yhdistynyt kuningaskunta on tehnyt tällaisen ilmoituksen, kaikkia 10 artiklan 1 kohdassa tarkoitettuja säädöksiä lakataan soveltamasta siihen 10 artiklan 3 kohdassa tarkoitetun siirtymäkauden päättymispäivästä, joka on 1. joulukuuta 2014. Yhdistynyt kuningaskunta teki pöytäkirjan (N:o 36) 10 artiklan 4 kohdan ensimmäisessä alakohdassa mainitun ilmoituksen 24. heinäkuuta 2013. Pöytäkirjan (N:o 36) 10 artiklan 4 kohdan toisen alakohdan mukaan neuvosto määrittää määräenemmistöllä komission ehdotuksesta edellä olevan johdosta tarvittavat järjestelyt sekä tarvittavat siirtymäjärjestelyt. Yhdistynyt kuningaskunta ei osallistu tämän päätöksen tekemiseen. Pöytäkirjan (N:o 36) 10 artiklan 4 kohdan kolmannen alakohdan mukaan neuvosto voi määräenemmistöllä komission ehdotuksesta tehdä myös päätöksen siitä, että Yhdistyneen kuningaskunnan on vastattava niistä mahdollisista välittömistä rahoitusvaikutuksista, jotka väistämättä aiheutuvat siitä, ettei se enää osallistu näihin säädöksiin. Pöytäkirjan (N:o 36) 10 artiklan 5 kohdan mukaan Yhdistynyt kuningaskunta voi milloin tahansa myöhemmin ilmoittaa neuvostolle haluavansa osallistua säädöksiin, joita on lakattu soveltamasta siihen 10 artiklan 4 kohdan ensimmäisen alakohdan mukaisesti. Yhdistynyt kuningaskunta ilmoitti, ettei se aio ilmoittaa neuvostolle haluavansa osallistua rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi 23 päivänä kesäkuuta 2008 tehtyyn neuvoston päätökseen 2008/615/YOS[1], rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta 23 päivänä kesäkuuta 2008 tehtyyn neuvoston päätökseen 2008/616/YOS[2] eikä laboratoriotoimintaa harjoittavien rikosteknisten palvelujen tarjoajien akkreditoinnista 30 päivänä marraskuuta 2009 tehtyyn neuvoston puitepäätökseen 2009/905/YOS[3] (jäljempänä 'Prüm-päätökset'). Yhdistyneen kuningaskunnan 24. heinäkuuta 2013 tekemän ilmoituksen seurauksena ja koska se ei ilmoittanut haluavansa osallistua Prüm-päätöksiin, niiden soveltaminen siihen päättyy 1. joulukuuta 2014. Kun otetaan huomioon Prüm-päätösten käytännön ja operatiivinen merkitys unionin yleisen turvallisuuden ja erityisesti lainvalvonnan ja rikosten torjunnan, havaitsemisen ja tutkimisen kannalta, komissio on ehdottanut, että järjestelyistä tehdään sitovat neuvoston päätöksellä tarvittavista ja siirtymäjärjestelyistä […].[4] Yhdistyneelle kuningaskunnalle on myönnetty rahoitusta kahteen Prüm-päätöksiin liittyvään hankkeeseen rikosten ehkäisyä ja torjuntaa koskevasta erityisohjelmasta (ISEC), sellaisena kuin se on määriteltynä rikosten ennalta ehkäisyä ja torjuntaa koskevan erityisohjelman perustamisesta kaudelle 2007–2013 osana turvallisuutta ja vapauksien suojelua koskevaa yleisohjelmaa 12 päivänä helmikuuta 2007 tehdyssä neuvoston päätöksessä 2007/125/YOS[5]. Ensimmäisessä hankkeessa Yhdistynyt kuningaskunta toteutti Prümin sopimuksen mukaista DNA-tietojen vaihtoa, ja sisäministeriölle myönnettiin enimmäismäärä yhteisrahoitusta eli 961 019 euroa. Toinen koski Yhdistyneen kuningaskunnan Prümin sopimuksen mukaista sormenjälkien arviointihanketta, ja sisäministeriölle myönnettiin enimmäismäärä yhteisrahoitusta eli 547 836 euroa. Rahoitusta myönnettiin yhteensä 1 508 855 euroa. Jos Yhdistynyt kuningaskunta ei noudata tiettyjen järjestelyjen ja siirtymäjärjestelyjen määrittämisestä annetussa neuvoston päätöksessä [...] asetettuja ehtoja tai jos Yhdistynyt kuningaskunta päättää, ettei se osallistu Prüm-päätöksiin, sen on maksettava takaisin sille tosiasiallisesti maksettu summa, enintään 1 508 855 euroa. 2. EHDOTUKSEN OIKEUDELLINEN SISÄLTÖ Tiivistelmä ehdotetuista toimista Ehdotuksessa määritetään välittömät rahoitusvaikutukset, jotka väistämättä aiheutuvat siitä, ettei Yhdistynyt kuningaskunta enää osallistu pöytäkirjan (N:o 36) 10 artiklan 4 kohdan kolmannessa alakohdassa tarkoitettuihin säädöksiin. Oikeusperusta Pöytäkirjan (N:o 36) 10 artiklan 4 kohdan kolmas alakohta. Toissijaisuusperiaate Ainoastaan neuvostolla on oikeus pöytäkirjan (N:o 36) 10 artiklan 4 kohdan kolmannen alakohdan mukaisesti päättää, että Yhdistyneen kuningaskunnan olisi vastattava niistä välittömistä rahoitusvaikutuksista, jotka väistämättä aiheutuvat siitä, ettei se enää osallistu kyseisiin säädöksiin. Toissijaisuusperiaatetta ei sen vuoksi sovelleta. Suhteellisuusperiaate Ehdotus on suhteellisuusperiaatteen mukainen. Sääntelytavan valinta Ehdotettu sääntelytapa: neuvoston päätös. Pöytäkirjan (N:o 36) 10 artiklan 4 kohdan kolmannen alakohdan mukaan neuvosto voi määräenemmistöllä komission ehdotuksesta tehdä ”päätöksen siitä, että Yhdistyneen kuningaskunnan on vastattava niistä mahdollisista välittömistä rahoitusvaikutuksista, jotka väistämättä aiheutuvat siitä, ettei se enää osallistu näihin säädöksiin”. Sen vuoksi tämän primaarilainsäädännön säännöksen mukaisesti sopiva säädös on nimenomaan päätös. 3. talousarviovaikutukset Ehdotus voi vaikuttaa myönteisesti Euroopan unionin talousarvioon, koska sen perusteella Yhdistynyt kuningaskunta joutuu tietyin oletuksin maksamaan takaisin jopa 1 508 855 euroa, jotka se on saanut unionilta. 2014/0277 (NLE) Ehdotus NEUVOSTON PÄÄTÖS Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin aiheutuvien tiettyjen välittömien rahoitusvaikutusten määrittämisestä EUROOPAN UNIONIN NEUVOSTO, joka ottaa huomioon siirtymämääräyksistä tehdyn pöytäkirjan ja erityisesti sen 10 artiklan 4 kohdan kolmannen alakohdan, ottaa huomioon Euroopan komission ehdotuksen, sekä katsoo seuraavaa: 1) Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn siirtymämääräyksistä tehdyn pöytäkirjan (N:o 36) nojalla Yhdistyneellä kuningaskunnalla oli mahdollisuus ilmoittaa 31 päivään toukokuuta 2014 mennessä, ettei se hyväksy Lissabonin sopimuksella komissiolle ja tuomioistuimelle siirrettyä toimivaltaa sellaisten poliisiyhteistyön ja rikosasioissa tehtävän oikeudellisen yhteistyön alalla annettujen unionin säädösten osalta, jotka on hyväksytty ennen Lissabonin sopimuksen voimaantuloa. 2) Yhdistynyt kuningaskunta ilmoitti neuvoston puheenjohtajalle osoitetulla 24 päivänä heinäkuuta 2013 päivätyllä kirjeellä, ettei se hyväksy Lissabonin sopimuksella komissiolle ja tuomioistuimelle siirrettyä toimivaltaa poliisiyhteistyön ja rikosasioissa tehtävän oikeudellisen yhteistyön alalla. Sen vuoksi asianomaisten poliisiyhteistyön ja rikosasioissa tehtävän oikeudellisen yhteistyön alalla annettujen säädösten soveltaminen Yhdistyneeseen kuningaskuntaan päättyy 1 päivänä joulukuuta 2014. 3) Yhdistynyt kuningaskunta voi ilmoittaa haluavansa osallistua säädöksiin, joita on lakattu soveltamasta siihen. 4) Yhdistynyt kuningaskunta ilmoitti neuvoston puheenjohtajalle ja komission puheenjohtajalle osoitetulla [... 2014] päivätyllä kirjeellä haluavansa osallistua joihinkin säädöksiin. 5) Neuvoston olisi pöytäkirjan (N:o 36) 10 artiklan 4 kohdan toisen alakohdan mukaan määriteltävä komission ehdotuksesta edellä olevan johdosta tarvittavat järjestelyt sekä tarvittavat siirtymäjärjestelyt. Neuvosto voi myös saman artiklan 4 kohdan kolmannen alakohdan mukaisesti päättää, että Yhdistyneen kuningaskunnan olisi vastattava niistä rahoitusvaikutuksista, jotka väistämättä aiheutuvat siitä, ettei se enää osallistu näihin säädöksiin. 6) Yhdistynyt kuningaskunta ei ilmoittanut neuvostolle haluavansa osallistua neuvoston päätöksiin 2008/615/YOS[6] ja 2008/616/YOS[7] eikä neuvoston puitepäätökseen 2009/905/YOS[8], jotka tunnetaan Prüm-päätöksinä, joten niiden soveltaminen Yhdistyneeseen kuningaskuntaan päättyy 1 päivänä joulukuuta 2014. Ottaen kuitenkin huomioon Prüm-päätösten käytännön ja operatiivisen merkityksen unionin yleisen turvallisuuden ja erityisesti lainvalvonnan ja rikosten torjunnan, havaitsemisen ja tutkimisen kannalta neuvosto päätti hyväksymässään päätöksessä […][9], että Yhdistynyt kuningaskunta tekee perinpohjaisen liiketoimintaa ja täytäntöönpanoa koskevan selvityksen. Siinä arvioidaan, mitä hyviä puolia ja käytännön hyötyä Yhdistyneelle kuningaskunnalle koituisi Prüm-päätöksiin uudelleen liittymisestä ja mitä sen täytyisi sitä varten tehdä. Selvitys julkistetaan 30 päivänä syyskuuta 2015. Jos liiketoimintaa ja täytäntöönpanoa koskevan selvityksen tulos on myönteinen, Yhdistynyt kuningaskunta päättää 31 päivään joulukuuta 2015 mennessä, ilmoittaako se seuraavien neljän viikon kuluessa pöytäkirjan (N:o 36) 10 artiklan 5 kohdan mukaisesti haluavansa osallistua Prüm-päätöksiin. 7) Neuvoston päätöksellä 2007/125/JHA[10] perustetusta rikosten ennalta ehkäisyä ja torjuntaa koskevasta erityisohjelmasta on myönnetty varoja Yhdistyneelle kuningaskunnalle kahteen hankkeeseen, jotka liittyvät päätöksiin 2008/615/YOS ja 2008/616/YOS ja puitepäätökseen 2009/905/YOS. Ensimmäisessä hankkeessa Yhdistynyt kuningaskunta toteutti Prümin sopimuksen mukaista DNA-tietojen vaihtoa, ja sisäministeriölle myönnettiin enimmäismäärä yhteisrahoitusta eli 961 019 euroa. Toinen koski Yhdistyneen kuningaskunnan Prümin sopimuksen mukaista sormenjälkien arviointihanketta, ja sisäministeriölle myönnettiin enimmäismäärä yhteisrahoitusta eli 547 836 euroa. Rahoitusta myönnettiin yhteensä 1 508 855 euroa. 8) Jos Yhdistynyt kuningaskunta ei noudata jotakin […tiettyjen järjestelyjen ja siirtymäjärjestelyjen määrittämisestä ... annetun] neuvoston päätöksen [...] 1 artiklassa vahvistetuista määräajoista tai jos Yhdistynyt kuningaskunta päättää, ettei se osallistu päätöksiin 2008/615/YOS ja 2008/616/YOS eikä puitepäätökseen 2009/905/YOS, Yhdistyneen kuningaskunnan olisi maksettava takaisin kyseisten päätösten täytäntöönpanoa varten komission sille tosiasiallisesti unionin talousarviosta maksamat määrät välittömänä rahoitusvaikutuksena, joka väistämättä aiheutui siitä, ettei se enää osallistu Prüm-päätöksiin. 9) Pöytäkirjan (N:o 36) 10 artiklan 4 kohdan kolmannen alakohdan mukaisesti Yhdistynyt kuningaskunta ei osallistu tämän päätöksen tekemiseen, mutta se sitoo Yhdistynyttä kuningaskuntaa, ON ANTANUT TÄMÄN PÄÄTÖKSEN: 1 artikla Jos Yhdistynyt kuningaskunta ei noudata jotakin […tiettyjen järjestelyjen ja siirtymäjärjestelyjen määrittämisestä ... annetun] neuvoston päätöksen [...] 1 artiklassa vahvistetuista määräajoista tai jos Yhdistynyt kuningaskunta päättää, ettei se osallistu päätöksiin 2008/615/YOS ja 2008/616/YOS eikä puitepäätökseen 2009/905/YOS, sen on maksettava takaisin Euroopan unionin yleiseen talousarvioon määrät, jotka se on saanut rikosten ennalta ehkäisyä ja torjuntaa koskevan erityisohjelman mukaisesti, enimmillään 1 508 855 euroa. 2 artikla Tämä päätös tulee voimaan 1 päivänä joulukuuta 2014. Tehty Brysselissä Neuvoston puolesta Puheenjohtaja [1] EUVL L 210, 6.8.2008, s. 1. [2] EUVL L 210, 6.8.2008, s. 12. [3] EUVL L 322, 9.12.2009, s. 14. [4] [insert reference to the other proposal of the same date] [5] EUVL L 58, 24.2.2007, s. 7. [6] Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1). [7] Neuvoston päätös 2008/616/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi tehdyn päätöksen 2008/615/YOS täytäntöönpanosta (EUVL L 210, 6.8.2008, s. 12). [8] Neuvoston puitepäätös 2009/905/YOS, tehty 30 päivänä marraskuuta 2009 , laboratoriotoimintaa harjoittavien rikosteknisten palvelujen tarjoajien akkreditoinnista (EUVL L 322, 9.12.2009, s. 14). [9] Neuvoston päätös, annettu ... päivänä ...kuuta ..., Ison-Britannian ja Pohjois-Irlannin yhdistyneen kuningaskunnan osallistumisen päättymisestä tiettyihin ennen Lissabonin sopimuksen voimaantuloa hyväksyttyihin poliisiyhteistyön ja rikosasioissa tehtävän oikeudellisen yhteistyön alalla annettuihin unionin säädöksiin johtuvien tiettyjen järjestelyjen ja siirtymäjärjestelyjen määrittämisestä. [10] Neuvoston päätös, tehty 12 päivänä helmikuuta 2007, rikosten ennalta ehkäisyä ja torjuntaa koskevan erityisohjelman perustamisesta kaudelle 2007–2013 osana turvallisuutta ja vapauksien suojelua koskevaa yleisohjelmaa (EUVL L 58, 24.2.2007, s. 7).